Správa zo zahraničnej pracovnej cesty

1.	Účastník ZPC:

Titul, meno a priezvisko:	PhDr. Eva Tomková	
Pracovisko:	Ministerstvo školstva, vedy, výskumu a športu SR, 
Stromová 1, 813 30 Bratislava	
Pracovné zaradenie:	štátny radca	
Znalosť jazykov:	AJ-B.2, FJ-B.1	
2.	Zahraničná pracovná cesta:
Štát:	Belgicko	
Mesto:	Brusel	
Vykonaná v doch:	1. – 3. 3. 2012 	
Prijímajúca organizácia:	Európska komisia	
Účel cesty:	Medzinárodná konferencia Early School Leaving a 2.zasadnutie tematickej pracovnej skupiny (TWG)  Early School Leaving (ESL)	
Spôsob financovania:	letenka - EK, ostatné náklady hradí MŠVVaŠ SR.

3.	Rámcový program pobytu:
1. -2. 3. 2012	Prílet do Bruselu z Viedne, účasť na konferencii a na rokovaní TWG ESL, 3.3.2012 -  odlet z Bruselu do Viedne, príchod do Bratislavy

	

4.	Stručný priebeh: 
V dňoch 1. 3. – 2. 3. 2012 sa konala Medzinárodná konferencia pod názvom Early School Leaving – predčasné ukončenie školskej dochádzky so začiatkom o 14.00 hod. Konferenciu uviedli pán Jan Truszczyński, generálny riaditeľ GR pre vzdelávanie a kultúru a dánska ministerka školstva a mládeže pani Christine Antorini.
Hlavné referáty mali pán Mariano Fernandez Enguita z University v Salamanke, Španielsko s príspevkom The crisis of schooling in the age of learning - the growing menace of school disengagement, failure and leaving a pán Royston Maldoom zo Spojeného kráľovstva s príspevkom Dance – challenging education.

Nasledovala práca v 4 workshopoch: 
Workshop 1: Who leaves why and when? Evidence based approaches towards reducing ESL
Workshop 2: It takes a village to raise a child - cross-sectoral and local cooperation
Workshop 3: Challenge and chance - VET and ESL
Workshop 4: Learning differently.

V rámci workshopu 1: Who leaves why and when? Evidence based approaches towards reducing ESL boli prenesené štyri príspevky:
Suzanne Dannenburg-Bijl, Ministry of Education, The Netherlands:
The drop-out explorer in the Netherlands
Gábor Halász, Hungarian Institute for Educational Research and
Development: Career Survey of pupils in Hungary
Casimir Pich, Ministry of Education, Luxembourg: Action locale pour
Jeunes Luxembourg
Christoph Meng, University of Maastricht, Netherlands: Motivation of
early school leavers

Nasledovala práca v menších skupinách, ktorá  pokračovala aj doobeda dňa 2.3.2012,  nasledovala  panelová diskusia s rečníkmi: 
Fred Voncken, Director Early School Leaving, Ministry of Education, The Netherlands
Germaine Noonan, Programme Manager, Business in the Community, Ireland
Jean-Louis Mucchielli, Rector Académie d'Amiens, France
Pedro Cunha, Deputy Director-General Innovation and Curriculum Development, Portugal

Na záver konferencie vystúpil pán Xavier Prats-Monne, zástupca generálneho riaditeľa pre vzdelávania a kultúru EK. 
V priebehu konferencie bolo možné prezrieť si aj posterové príspevky.
Resumé:
Predčasné ukončenie školskej dochádzky je v rámci ČŠ EÚ problémom ekonomickým, sociálnym aj individuálnym. Dobré vzdelanie znamená lepší prístup na trh práce, prevenciu problémov sociálnych a ekonomických, ale aj prevenciu delikvencie a kriminality. 
Deklarovaný princíp, že „prevencia je lepšia ako liečba“, sa premietol vo viacerých prezentáciách a v príspevkoch v rámci diskusií. V rámci ČŠ EÚ  indikátor ESL výraznejšie variuje, SR je vyhodnotené medzi krajinami s najlepším výsledkom, t.j. dosahuje (spolu s Poľskom a Českou republikou)  jedno z najnižších percent predčasného  ukončenie školskej dochádzky. EK venuje veľkú pozornosť téme ESL, pretože ide o jednu z kľúčových priorát strategického materiálu Európa 2020. Prezentoval sa aj materiál komisie pod názvom Boj proti predčasnému ukončeniu školskej dochádzky: kľúčový príspevok k stratégii Európa 2020. Prezentovali sa viaceré zaujímavé projekty v oblasti monitorovania, v oblasti prevencie, intervencie,  príkladov dobrej praxe (napr. školy druhej šance, francúzsky projekt Micro-lycée a pod.).

Druhé zasadnutie tematickej pracovnej skupiny Early School Leaving - Predčasné ukončenie školskej dochádzky ( ďalej len „TWG  ESL“)  sa konalo dňa 2.3.2012 v čase od 14.30 do 17.00 hod.
Zasadnutie zahájil  pán Adam Pokorny, riaditeľ odboru pre školské vzdelávanie a programu Comenius. Po privítaní nových členov TWG a reflexiách na medzinárodnú  konferenciu, boli  členom TWG ESL predložené návrhy na prácu TWG na roky 2012-2013 v zmysle mandátu TWG, spolu s návrhom harmonogramu úloh a stretnutí, ktoré boli členmi pripomienkované.
Plánované úlohy sú v súlade so 4 hlavnými okruhmi:
1.	Monitoring, koordinácia a komplexnosť politík 
2.	Odborné vzdelávanie - Vocational Education and Training (VET)
3.	Vzdelávanie učiteľov, poradenstvo a pomoc 
4.	Rodičia, miestne komunity, primeranosť školského kurikula a motivácia žiakov.

5.	Odporúčané závery:

1.	Prediskutovať poskytnuté informácie s relevantnými zástupcami SRŠ a SĎVM. 
T: ihneď
Z: PhDr. Eva Tomková

2.	Pokračovať v spolupráci pri príprave podkladov pre prácu TWG ESL a pri príprave 3. zasadnutia TWG ESL.
T: máj 2012 
Z: SRS v spolupráci s SĎVM 
6.  Prehľad prinesenej dokumentácie
Materiály z konferencie a dokumentácia zo zasadnutia pracovnej skupiny. 

7.   Prínos ZPC
 
Účasť na konferencii Predčasné ukončenie školskej dochádzky  bola dôležitá z hľadiska možnosti komparácie rôznych prístupov a modelov k oblasti ESL v rámci ČŠ EÚ. Účasť na 2. zasadnutí TWG ESL umožnila vyjadriť sa k ambicióznemu plánu práce  TWG ESL na roky 2012 a 2013. Po schválení bude potrebné plniť jednotlivé záväzky a úlohy v zmysle schváleného časového harmonogramu.

8.  Spôsob zverejnenia výsledkov

Správa zo ZPC bude zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Dátum: 9. 3. 2012 

Správu vypracovala:	
PhDr. Eva Tomková

Správu schválili:        
Mgr. Ján Jaraba

RNDr. Miroslav Repovský

Rozdeľovník :		  
Sekcia medzinárodnej spolupráce MŠVVaŠ SR